KOMISJONI RAKENDUSMÄÄRUS (EL) 2018/1533,

12. oktoober 2018,

milles käsitletakse naatriumalginaadi kasutamise lubamist kasside, koerte, muude mittetoiduloomade ja kalade söödalisandina ning kaaliumalginaadi kasutamise lubamist kasside ja koerte söödalisandina

(EMPs kohaldatav tekst)

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,

ning arvestades järgmist:

Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.

Määruse (EÜ) nr 1831/2003 artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine. Direktiivi 70/524/EMÜ kohaselt on kaaliumalginaati lubatud tähtajatult kasutada kalade, lemmikloomade ja muude mittetoiduloomade söödalisandina. Vastavalt määruse (EÜ) nr 1831/2003 artikli 10 lõikele 1 kanti see söödalisand olemasoleva tootena hiljem söödalisandite registrisse.

Vastavalt määruse (EÜ) nr 1831/2003 artikli 10 lõikele 2 koostoimes artikliga 7 on esitatud taotlus, et naatriumalginaadi kasutamist lemmikloomade, muude mittetoiduloomade ja kalade söödalisandina hinnataks uuesti.

Euroopa Toiduohutusamet (edaspidi „toiduohutusamet“) jõudis oma 5. juuli 2017. aasta arvamuses (3) järeldusele, et kavandatud kasutustingimuste korral ei avalda kaaliumalginaat ja naatriumalginaat kahjulikku mõju loomade ja inimeste tervisele ega keskkonnale. Samuti leidis toiduohutusamet, et kõnealused ühendid kaaliumalginaat ja naatriumalginaat on tõhusad stabilisaatorid, paksendajad, želeerivad ained ja sideained. Ameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimise meetodi kohta.

Kõnealuste söödalisandite hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba söödalisandite kasutamiseks käesoleva määruse lisas esitatud viisil.

Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

ON VASTU VÕTNUD KÄESOLEVA MÄÄRUSE:

Artikkel 2

Üleminekumeetmed

Lisas nimetatud naatriumalginaati ja seda sisaldavaid eelsegusid, mis on toodetud ja märgistatud enne 4. maid 2019 kooskõlas enne 4. novembrit 2018 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni.

Lisas nimetatud naatriumalginaati sisaldavaid söödamaterjale ja segasööta, mis on toodetud ja märgistatud enne 4. novembrit 2019 kooskõlas enne 4. novembrit 2018 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud toiduloomadele.

Lisas nimetatud naatriumalginaati sisaldavaid söödamaterjale ja segasööta, mis on toodetud ja märgistatud enne 4. novembrit 2020 kooskõlas enne 4. novembrit 2018 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud mittetoiduloomadele.